google/wiki40b huggingface dataset:
Farsta

Historie

Området tilhørte Farsta gård og ble kjøpt av byen i 1912. Man begynte å bygge på slutten av 1950-tallet. Før dette fantes det bare noen småbruk og Hökarängens gård. Farsta ble en bydel i 1926, men omfattet da også de nåværende bydelene Larsboda og Farsta strand, som ble utskilt i 1957.
I 1955 ble generalplanen for Farsta som hadde blitt utarbeidet av Sven Markelius. Planen hadde i prinsipp samme preg som ABC-staden Vällingby, som da var under oppførelse. Også Farsta skulle bli en forstad med arbeidsplasser, boomrder og sentrum innenfor samme område. Gatene fikk navn etter steder i Värmländ. Farsta sentrum ble innviet den 23. oktober 1960 og ble raskt Stockholms ledende handelssted. Innvielsen samlet mer enn 100 000 mennesker samt 1 200 særskilt inviterte, med prinsessene Sibylla og Margaretha i spissen. Farsta tunnelbanestasjon som ble innviet den 4. november 1960 ligger på en viadukt over Munkforsplan og Kroppaplan i Farsta sentrum. Etter ombygninger er Farsta sentrum per 2015 Stockholms fjerde største handelssted. Midt i sentrum ligger Farsta torg med salg av frukt, grønnsaker og blomster. Torget ble anlagt som en italiensk piazza.
Calvary Schools of Holland

Calvary Schools of Holland (CSH, tidligere kjent som Calvary Baptist Schools) er en privat kristen skole som ligger i Holland, Michigan, USA.  CSH har tradisjonelt vært tilknyttet den nærliggende Calvary Baptist Church (en baptistmenighet i lokalområdet), og utdanner elever i alderen av fire år helt opp gjennom 12. klasse på to lokaler. Skolen er akkreditert av Den internasjonale forening av kristne skoler (engelsk: “Association of Christian Schools International” eller “ACSI”) samt Den nordsentrale foreningen av høyskoler og skolers Kommisjon for akkreditering og skoleforbedring (engelsk: “North Central Association Commission on Accreditation and School Improvement”).

Formål

CSH har offisielt forpliktet seg til å bygge kristen karakter og å utvikle tjenende lederskap i sine elever innenfor rammen av en god utdannelse.

Finansiering

CSH mottar 85% av sin finansiering fra studieavgifter og 15% fra donasjoner, enkeltpersoner, stiftelser, bedrifter, og kirker. Selv on skolen opprettholder sin status som skattefri ideell organisasjon med hensyn til Michigans inkorporeringslover gjennom sin tilknytning til Calvary Baptist Church, opererer den under sitt eget styre. Skolen har en sterk balanse, med mer enn én million dollar i gjeldfrie bygninger og eiendom.

PowerPlus

CSH sender ut ukelig flere elevlag som er inndelt etter kjønn hvor hver gruppe er tildelt flere voksne ledere. Disse lag går under navnet “PowerPlus.” PowerPlus programmet er en tjenestepedagogisk-or erfaringsbasert form for utdanning der elevene lærer gjennom en syklus av handling og refleksjon som mens de lærer å anvende deres gaver for å løse problemer i deres nærområde. Samtidig blir de oppfordret til å reflektere på sine erfaringer slik at de kan oppnå en dypere forståelse av deres samfunn, deres ferdigheter og deres selv. Det er en interaktiv karakter-byggende program som tar elever i 6. – 12. trinn ut av klasserommet og stiller dem ansikt-til-ansikt med tjenestebehov i deres lokalsamfunn. Dette program vant ACSI premien for eksemplarisk skoleprogram for skoleåret 2004-2005.

Lokaler

CSH bygget i 2008 et ny campus for elever i 6.-12. trinn i tillegg til den gamle lokalen der grunnskoleavdelingen fremdeles opererer. Utvidelsen var nødvendig fordi det gamle campusen var ikke lenger stor nok for den økende elevbefolkningen.

Lederskap

Den nåværende rektor er Kirk Zylstra, og skolens administrator er Kevin Alderink.
Lien Fjellgard

Lien Fjellgard er en gjestegård som ligger øverst i Svartdal i Seljord kommune. Gårdens egentlige navn er Nord Lien. Den er en slektsgård, og har vært i samme familie fra tidlig på 1600-tallet. Nærområdet til gården er Brattefjell - Vindeggen landskapsvernområde.
Fra gammelt er gården en typisk fjellgård med tradisjonell gårdsdrift. Det er også i dag landbruk med 50 vinterfora sau. De gamle tømmerhusene er restaurert og benyttes til selskap, kurs og konferanser.
For det gamle rekketunet, et typisk Telemarkstun, har Lien Fjellgard fått Olavsrosa i 2005. I tunet er hovedhus, eldhus, bur, fjos, stall, sauefjos, badstoge, høyløe, vårfjos, samt et nytt hus, Kvilarstogo.
HTC Touch

HTC Touch (P3450), også kjent som HTC Elf, er en Windows Mobile-basert telefon fra HTC. Den var en av de aller første smarttelefonene med trykkfølsom skjerm. Den kom ut i juni 2007, og solgte over en million eksemplarer de fem første månedene, og enda en million i løpet av de seks neste. Den har blant annet et to megapixel kamera, WLAN og kommer med et minnekort på én gigabyte.
Avdeling for cybertjenester og -operasjoner

Avdeling for cybertjenester og -operasjoner (CTO) var inntil 2018 en avdeling i Cyberforsvaret.
CTOs oppgaver var tjenesteleveranser, drift og forsvar av Forsvarets IKT-systemer, og sensordata til Forsvarets operative virksomhet. Avdelingen var dessuten ansvarlig for teknisk drift og videreutvikling av Forsvarets integrerte forvaltningssystem. Videre leverte avdelingen overvåkning og informasjonsinnhenting, samt infrastruktur og tjenester til sentrale deler av statsforvaltningen.
CTO var Cyberforsvarets største avdeling, og samlet en rekke varierte kompetansemiljøer. CTO hadde hovedbase på Kolsås og hadde 60 underavdelinger over hele Norge, inkludert Jan Mayen.
Avdelingen ble nedlagt 01.01.2018, og erstattet med nye avdelinger i Cyberforsvaret.
Stabæk Support

Stabæk Support er en uavhengig supporterklubb som støtter Stabæk Fotball. Supporterklubben har som formål å organisere personer som støtter Stabæk Fotball, og å gi støtte til laget gjennom sanger og andre tribunearrangementer.

Historie

Stabæk Support ble stiftet i 2000 etter en sammenslåing av supporterklubbene Stabæk Support og Bærget det Blaa.

Interne konflikter

Vinteren 2004 ble 5 medlemmer av supporterklubben, gjennom et årsmøtevedtak, ekskludert på ubestemt tid. Grunnen var upassende oppførsel under kamper og borteturer. Organisasjonen ble ved dette kvitt hovedgrunnen til sitt stadig dårligere omdømme blant kamparrangører og politi. Aktivitetsnivået i Stabæk Support sank også, for en periode, noe, ettersom de ekskluderte var blant de mest aktive på tribunen, på borteturer og i forbindelse med tifoarrangement.

Onkel Blaa

Møteplassen til Stabæk Support er på puben Onkel Blaa på Bekkestua, også kalt Blaa på folkemunne. Fotballpuben ble startet, og drives, som en supporterpub for Stabæk Fotball. Stabæk Support gikk inn som deleiere i 2007.
Puben er hovedsentral for organisasjonen, og de fleste medlemsaktiviteter har puben som sitt utgangspunkt.

Tifo

Tifo-gruppen baserer seg på frivillighet, og har i de fleste sesongene levert en rekke arrangement på Stabæks hjemmekamper.
Tifo-gruppen har også bidratt til tifo for landslaget i regi av Norsk Supporterallianse.
I 2006 vant Stabæk Support Gullblusset fra NSA for beste tekstbanner.

Internett

Stabæk Supports hjemmeside,  inneholder artikler om Stabæk Fotball og annet som har relevans for supporterne. Her finnes også et meget aktivt debattforum.
Stabæk Support har ingen offisiell fanzine, men to uavhengige nettfanziner med hvert sitt fokus, knyttes til organisasjonen, Tour the Force, en bildebank fra kamper og turer for Stabæk supportere, og Stabæk Satyren, en frittalende og satyrisk side som omhandler fotball generelt og Stabæk spesielt, i artikler og video på egen internettkanal, SSTV.

Medlemmer

Stabæk Support er i kraftig vekst, og passerte 1000 medlemmer i løpet av 2007-sesongen. Dette tallet økte ytterligere i 2010 da supporterklubben fikk over 2000 medlemmer. Dette er det høyeste medlemstallet til supporterklubben siden seriebronse og cupfinalegull i 1998.
Emma Green Tregaro

Karriere

Hun tok bronse i VM i friidrett 2005 ved å sette ny personlig rekord på 1,96. Under det svenske mesterskapet i friidrett i 2005 tok hun gull i både høydehopp (1,97) og lengdehopp (6,41 m). Høydehoppresultatet var dessuten ny personlig rekord. Hun deltok også under OL 2008 i Beijing der hun ble nummer 9 med 1,96.
Emma Green kom på sjuendeplass under VM i friidrett 2009 i Berlin med 1,96. I EM i friidrett 2010 hoppet hun for første gang over 2 meter med 2,01 og fikk sølvmedaljen.

Annet

I mars 2011 giftet hun seg med den kjente svenske hopptreneren Yannick Tregaro.
Ordet (tidsskrift)

Ordet er et tidsskrift som utgis fire ganger i året av Riksmålsforbundet.

Historie

Ordet var opprinnelig et månedsskrift og utkom første gang i mars 1950, med undertittelen «Tidsskrift for fri sprogutvikling». Her ble Riksmålsforbundets språkpolitikk tydelig proklamert. Den første redaktøren var André Bjerke. Med seg hadde han blant annet Arnulf Øverland og Sigurd Hoel som bidragsytere. Andre skribenter gjennom årene omfattet Agnar Mykle, Jens Bjørneboe, Carl Keilhau, Iver-Tore Svenning og Francis Bull Første nummer av Ordet åpnet med en artikkel av Arnulf Øverland hvor han gikk hardt ut mot «språkmakerne», de som «vil kjøre nynorsk og riksmål gjennem kjøttkvernen idag, for de vil ha sproglapskaus til middag».
Andrew John Volstead

Bakgrunn

Foreldrene var John Einertsen Vraalstad, fra gården Vrålstad i Drangedal kommune i Telemark, og Dorthe Mathea (f. Lilloe) fra Oslo.

Karriere

Volstead var jurist, totalavholdsmann og det republikanske partiets leder for kongressen i perioden 1903–1922.
Han ble utdannet ved «St. Olaf college» i Northfield, Minnesota. Han var formann i justiskomiteen i senatet fra 1919 til 1923.
Han er blitt verdenskjent for utformingen av loven «National Prohibition Act» (senere kjent som «The Volstead Act»), som ble vedtatt av kongressen i 1919 og som førte til forbudstiden i USA 1920–1933.
Etter å ha tapt sin plass i kongressen i 1922, vendte han tilbake til sitt hjemsted og virket som advokat.
Fylkesvei 3800

Fylkesvei 3800 går mellom Grendi og Hovstad i Bygland kommune. Veien er 2,1 km lang.
Frem til 2019 hadde veien betegnelsen Fylkesvei 321.
Junior-NM i friidrett 2015

Junior-NM i friidrett 2015 ble arrangert fra 14. til 16. august 2015, i Byrkjelo.
Svømming under VM i svømmesport 2011 – 50 meter fri kvinner

Semifinaler

Semifinalene ble avholdt kl 18.57.
Cimarron

Handling

Oklahoma 1889: Redaktør og sakfører Yancey Cravat er blant de første nybyggere i byen Osage i Oklahoma. Han er en edelt tenkende eventyrer som grunnlegger byens første avis og legger det første grunnlag for lov og rett i byen. Men han kan ikke leve mere enn 5 år på et sted og da nye territorier legges ut reiser han, mens hans hustru Sabra blir sittende igjen med avisen som hun fortsetter. Han er borte i 5 år og kommer så tilbake, men forsvinner igjen. I tiden etter blir Sabra valgt til medlem av kongressen – og på en inspeksjon av Oklahomas oljekilder skjer en ulykke. En gammel mann forhindrer ved sitt heltemot at ulykken får større omfang, men såres selv dødelig. Det viser seg å være er Yancey Cravat. Han dør tilslutt i sin hustrus armer.
Dirk Bogarde

Liv og virke

Han het egentlig Derek Jules Gaspard Ulric Niven van den Bogaerde og var sønn av Ulric van den Bogaerde (1892–1972), som var kunstredaktør i The Times, og Margaret Niven (1898–1980), en skotsk skuespiller. Han bodde hos morens slekt i Glasgow fra 1934 til 1937, og tok under andre verdenskrig del i den britiske armés etterretningstjeneste.
I 1945 landet sin første filmrolle. Bogarde ble kjent som gangster i Den blå lykten fra 1950. Stjerne ble han etter Doktor underveis fra 1954, og etter Dobbeltgjengeren fra 1960.
Fra 1960-tallet alternerte han mellom kommersielle og seriøse lavbudsjettfilmer av økonomiske henholdsvis kunstneriske beveggrunner. På denne tiden ble han ansett som karaktersskuespiller og Bogarde vant British Academy Film Awards (beste hovedrolle) for  Tjeneren (1963) og Darling (1965), og huskes også for King & Country (1964) samt som von Aschenbach Døden i Venedig (1971).
Selv var han mest fornøyd med rollen som von Aschenbach, med hvit dress og hvit panamahatt.
Bogdarde hadde hovedrollen i Rainer Werner Fassbinders film Dobbeltgjengeren i 1978. Filmen gikk i Norge i 1983 og ble vist på NRK i 1992.
I sin første selvbiografi gjorde han den feil å skrive sin adresse, noe som førte til et stort antall autografjegere på dørmatten. Det ble sju deler av selvbiografien, alle skrevne som om de var romaner.
Han avsluttet sin filmkarriere 1991 som en døende fader i Daddy Nostalgie.
Bogarde ble utnevnt til Knight Bachelor i 1992.
Han var ikke gift, men hadde ifølge Norsk Telegrambyrå, siden 1948 samboerskap med sin manager, skuespilleren Anthony Forwood (1915–88), foruten kortvarige forhold med skuespillerne Judy Garland (1922–69) og Kay Kendall (1926–59).
Han døde av hjerteinfarkt i 1999.
Hidari

Utseende

Ganske store (vingespenn 50-60 millimeter), slankvingede, lysbrune smygere.
Øynene er røde.

Levevis

Larvene lever på kokospalmer, kanskje også på bambus. De voksne sommerfuglene er i alle fall delvis skumringsaktive og kommer av og til til lys.

Utbredelse

Slekten er utbredt i Sørøst-Asia.
Technische Universität München

Technische Universität München (ofte bare kjent som TU München eller TUM) er et teknisk universitet i byen München helt vest i delstaten Bayern, Tyskland. Universitetet har mer enn 32.000 studenter, og er et av Europas største tekniske høyere læresteder. Universitetet ble grunnlagt i 1868.
Det pommerske medisinske universitet i Szczecin

Det pommerske medisinske universitet i Szczecin (polsk Pomorski Uniwersytet Medyczny w Szczecinie, forkortet PUM; tidligere også kjent som Akademia Lekarska w Szczecinie, Pomorska Akademia Medyczna im. gen. Karola Świerczewskiego w Szczecinie og Pomorska Akademia Medyczna w Szczecinie) er en av 19 høyskoler i Szczecin, Polen. Universitetet ble grunnlagt i 1948 som Akademia Lekarska.
Love Is a Many-Splendored Thing (sang)

Norsk versjon

Jacob Hjelte har skrevet en norsk tekst. Den norske tittelen er «Skinnende dager».

På TV

En del av sangen ble fremført i TV-serien Bones av Eric Millegan, skuespilleren som portretterer Zack Addy, i episoden Wannabe in the Weeds.
Den ble også delvis fremført av Matt Bomer, skuespilleren som portretterer Neal Caffrey i TV-serien White Collar (episode 1x09: Vital Signs).

Listeplasseringer

The Four Aces' versjon nådde førsteplassen både på Billboard- og Cash Box-listene i 1955.
Odense

Historie

Odense er en svært gammel by, trolig blant de 4-5 eldste i Danmark. Utenfor byen ligger Nonnebakken vikingeborg, en trelleborg fra omkring 1000 e.Kr. Fra en annen slik borg, Aggersborg i Nordjylland, flyktet Kong Knud i 1086 til Odense og ble drept i Albani Kirke. Her ble han kanonisert med tilnavnet Knud den Hellige.

Transport

Det tar 1 t. og 15 minutter med tog fra Odense til Danmarks hovedstad, København. Odense har et godt togtilbud og et god kollektivtilbud, samt gode veier i alle retninger.

Odense lufthavn

Odense lufthavn (ofte kalt Beldringe lufthavn) (IATA: ODE, ICAO: EKOD) er en liten flyplass utenfor den danske byen Odense. Den ligger i tettstedet Beldringe, nordvest for Odense. Flystripen ble bygd for militær bruk på 1940-tallet under den tyske okkupasjonen av Danmark. Færre og færre av innbyggerne velger å reise med fly når de skal noen steder. Da velger de heller å fly fra Københavns lufthavn, noe som har gjort at Odense lufthavn som bare har noen få destinasjoner har gått i minus.
Syklisk redundanssjekk

Syklisk redundanssjekk (engelsk: cyclic redundancy check eller CRC) er et program for feildeteksjon som er vanlig å bruke i datanett og lagringsmedia for å oppdage feil i rådata. Blokker av data som kommer inn i disse systemene får tilknyttet en kort sjekkverdi, basert på det resterende av en polynomdivisjon av deres innhold. Kalkulasjonen blir gjentatt når disse data blir hentet, og hvis sjekkverdiene ikke stemmer blir korrigerende handlinger foretatt for å unngå datakorrupsjon.
Tarantobukta

Tarantobukta (italiensk: Golfo di Taranto) er ei bukt i Det joniske hav sør i Italia. De største byene langs kysten er Taranto, som bukta er oppkalt etter, og Gallipoli. 
Tarantobukta er nesten firkanta. Den er 140 km i begge retninger og ligger mellom Santa Maria di Leuca i øst og Colonna i vest. Bukta er omgitt av tre italienske regioner: Puglia, Basilicata og Calabria. De viktigste elvene som munner ut i bukta er Basento, Sinni og Agri.
De greske koloniene (Magna Graecia) Crotone, Heraklea, Thurii og Sybaris lå langs Tarantobukta.
Italia gjorde i 1977 krav på Tarantobukta som et historisk havområde.
Offentlige data

Offentlige data er data som er organisert, forvaltet og arkivert i offentlig sektor. Offentlige data er data som enten er samlet inn utenfra eller blir utarbeidet av de ansatte i en enhet i offentlig sektor. Slike data kan for eksempel være kartdata, organisasjonsregister, budsjett- og regnskapstall. 
Open Knowledge Foundation publiserer indekser over tilgjengelighet for offentlige åpne data i ulike land.
Resten av dagen

Handling

Filmens handling er lagt til en engelsk herregård i mellom- og etterkrigstid, der en pliktoppfyllende butler (Anthony Hopkins) lukker øyne og ører for sin herres politiske villfarelser, og for kjærligheten.
Mr. Stevens (Anthony Hopkins) er en pertentlig butler på godset Darlington Hall ved Oxford – en gjerning som fyller hele hans liv – bokstavelig talt. Når den nye husholdersken (Emma Thompson) kommer syklende inn på det ærverdige godset, tar han det for gitt at hun har samme holdning. Den forknytte butleren holder konsekvent en profesjonell fasade overfor henne og de andre medarbeiderne, inkludert sin egen far, og undertrykker gjennom alle år sine følelser for husholdersken. Alle hennes forsøk på å komme ham inn på livet mislykkes. Butleren velger bevisst å ikke la seg «distrahere» av omgivelsene. Både kvinner og godseierens flørting med nazistene før utbruddet av annen verdenskrig overser han elegant. Når godset på 1950-tallet får en ny eier blir han sendt på en etterlengtet ferie og oppsøker husholdersken, som forlot godset flere år tidligere. Turen gir ham anledning til å minnes det han har forsaket. Det resulterer igjen i en gryende erkjennelse av at hans lojalitet har vært feilplassert. 
Historien veksler mellom sekvenser fra nåtiden og tiden da de begge var ved godset. Handlingens nåtid er 1950-tallet, men veksler retrospektivs mellom den og 1930-årene.

Anmelderne og publikum

Resten av dagen ble meget godt mottatt av anmelderne og har oppnådd så mye som 97% på Rotten Tomatoes (april 2009) og 84% på Metacritic (april 2009). Den kjente amerikanske filmkritikeren Roger Ebert gav den nesten toppkarakter. Variety gav den også god omtale, men mente samtidig at den manglet «the emotional resonance» som ville gjort den fullkommen.
Den ble en moderat kommersiell suksess i USA og innbrakte $23 millioner ved amerikanske kinoer.

I Norge

Filmen fikk bra mottakelse av de norske anmelderne. Både Dagbladets og VGs anmelder gav den terningkast fem. Dagbladet beskrev den som et storslått drama om en tradisjonell og lojal engelsk butler, «mesterlig spilt av Anthony Hopkins», mens VG brukte ord som «gripende» og «imponerende personskildringer».
Khlamys

Khlamys, også skrevet klamys og chlamys, på gammelgresk χλαμύς, også kalt efaptis (ἐφαπτίς), var en knelang kappe for menn i det gamle Hellas. Slike kapper ble laget av et firkantet stykke, ofte grovt ulltøy, gjerne kantet med en bord og festet på den venstre skulderen med en fibula (spenne). Den korte, lette kappen ga stor bevegelsesfrihet og ble særlig båret av reisende, jegere, krigere og ryttere. Khlamys kunne bæres over en kort kjortel (khiton) eller alene som eneste plagg.
Kappen var laget av klede eller endog filt av ull og andre dyrehår. Den bar gjenrne dekorasjoner i form av kantebånd eller broderier langs kantene.
Viktor II

Bakgrunn

Han var en slektning av keiser Henrik III, og var den ene av en serie tyske paver i Hildebrands reformbevegelse.

Pave

Han ble innsatt som pave i St. Peterskirken i Roma den 13. april 1055. Hans far var en schwabisk greve, Harwig av Calw. Etter insistering fra biskop Gebhard av Regensburg, ble han 24 år gammel utnevnt til biskop av Eichstätt. I denne stillingen støttet han keiser Henriks interesser og ble en av keiserens nærmeste rådgivere. Han ble foreslått som pave av keiseren i Mainz i september 1054.
Navnet Viktor kommer fra victor, som betyr seierherre. Da han ble spurt om å ta i mot valget, stilte han som betingelse at Henrik III erklærte seg beredt til å gi Kirkestaten tilbake «det som rettelig tilkom den»; med det var ment noen områder som Henrik hadde bemektiget seg. Henrik overdro da hertugdømmet Spoleto og den delen av landskapet Marche som lå rundt Fermo, og dessuten hertugdømmet Benevento til Kirkestaten. Da først tok «seierherren» Gebhard på seg paveverdigheten.
 
I juni 1055 møtte Viktor keiseren i Firenze og holdt et råd som igjen satte Leo IXs fordømmelse av presteekteskap, simoni og tap av kirkelig eiendom i kraft. Det følgende året ble han kalt til keiseren, og han var sammen med Henrik III da keiseren døde i Botfeld i Harz 5. oktober 1056. Som verge for Henriks sønn Henrik IV og rådgiver for keiserinne Agnes fikk Viktor nå enorm makt, som han brukte for å opprettholde fred i keiserriket og styrke pavedømmet mot angrep fra adelen. Han døde kort etter sin hjemkomst til Italia den 28. juni 1057 i Arezzo. Han ble etterfulgt av Stefan X (Fredrik av Lothringen).
Viktor ønsket å bli begravet i katedralen i Eichstätt. Men før levningene nådde byen, ble de bemektiget av noen borgere av Ravenna, som begravet ham i kirken Santa Maria Rotonda, gravsted også for Teoderik den store.
Arif

Etymologi

Arif betyr «vis» på arabisk.
Kommunistische Arbeiter-Partei Deutschlands

Kommunistische Arbeiter-Partei Deutschlands (KAPD), norsk: Tysklands Kommunistiske Arbeiderparti, var et tysk rådskommunistisk parti som eksisterte mellom 1920 og 1927. Inspirert av nederlandske rådskommunister som Anton Pannekoek og Herman Gorter ble partiet opprettet av en venstreopposisjonell gruppe rundt Paul Levi, som var ekskludert fra Kommunistische Partei Deutschlands (KPD) året før.
Partiet ble grunnlagt i kjølvannet av det mislykkede revolusjonsforsøket i Tyskland i januar 1920. Kretsen rundt Levi mente at KPD hadde vist seg ute av stand til å lede revolusjonen i riktig retning, og da partiet ble stiftet hadde det opp mot 80 000 medlemmer. Partiet nøt også godt av avskallinger fra KPD. I 1922 tok partiet initiativ til dannelsen av Den Kommunistiske Arbeiderinternasjonale, en internasjonal samling av rådskommunistiske partier og organisasjoner fra Storbritannia, Belgia, Nederland og Bulgaria i tillegg til KAPD. På dette tidspunktet var imidlertid partiet allerede spaltet mellom en fraksjon med hovedsete i Berlin og en med hovedsete i Essen, og Berlin-fraksjonen mente det var for tidlig å danne en ny internasjonale. Denne skulle for øvrig gå i oppløsning i 1925.
Partiet kollapset fullstendig rundt 1926/27 etter at de indre stridighetene hadde tatt knekken på det meste av partiets utadrettede arbeid. 
KAPD markerte seg ved å ta avstand fra den leninistiske partimodellen med demokratisk sentralisme, valgdeltakelse og deltakelse i reformistiske fagforeninger. KAPD betegnes følgelig ofte som et parti med sterke syndikalistiske trekk, og Lenin fremmet en omfattende kritikk blant annet av KAPD i boka «Venstre»-kommunismen - en barnesjukdom. På tross av dette var det frem til 1921 assosiert medlem av Komintern.
Farlig brennpunkt

Handling

En idealistisk amerikansk ambassadør (Mitchum) i Israel prøver å vekke en fredsånd blant palestinske og israelske studenter. Problemer oppstår snart på fredens vei og i tillegg kompliseres situasjonen ytterligere da ambassadørens kone (Burstyn) innleder et forhold til en PLO-leder.

Om filmen

Dette var Rock Hudsons siste filmrolle før han døde av aids.